cyanic-selkie/wikianc huggingface dataset:
बेदूली, द्वाराहाट तहसील
बेदूली, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
भगवानलाल इन्द्रजी
भगवानलाल इन्द्रजी (७ नवम्बर १८३९ - १६ मार्च १८८८) प्रख्यात भारतविद्याविशारद, पुरातत्ववेत्ता तथा प्राचीन भारतीय इतिहास के अनुसंधानकर्ता थे। वे ग्रेटब्रिटेन तथा आयरलैण्ड की शाही एशियाई सोसायटी की मुम्बई शाखा के सदस्य थे। उन्होने हाथीगुम्फा शिलालेख सहित अनेकों प्राचीन भारतीय शिलालेखों का अर्थप्रकाशन किया। उन्होने अनेकों पुरातत्वीय वस्तुओं की खोज की जिनमें से मथुरा का सिंह स्तम्भशीर्ष विशेष रूप से उल्लेखनीय है। किसी विदेशी विश्वविद्यालय से पीएचडी प्राप्त करने वाले वे प्रथम भारतीय थे।
भगवानलाल इन्द्रजी का जन्म जूनागढ़ (गुजरात) में हुआ। तत्कालीन रीति के अनुसार उन्होने वेद, पुराण, धर्मशास्त्रों का अध्यन किया।
राजकोट एक्स्प्रेस ६६१४
राजकोट एक्स्प्रेस 16614  भारतीय रेल द्वारा संचालित एक मेल एक्स्प्रेस ट्रेन है। यह ट्रेन कोयम्बतूर जंक्शन रेलवे स्टेशन (स्टेशन कोड:CBE) से 11:30PM बजे छूटती है और राजकोट जंक्शन रेलवे स्टेशन (स्टेशन कोड:RJT) पर 08:00PM बजे पहुंचती है। इसकी यात्रा अवधि है 44 घंटे 30 मिनट।
काकीनाड़
काकीनाड़ (Kakinada) भारत के आन्ध्र प्रदेश राज्य के काकीनाड़ ज़िले में स्थित एक नगर है। यह ज़िले का मुख्यालय भी है और बंगाल की खाड़ी से तटस्थ है।
अनारकली सूटस्
अनारकली सूट के कपड़े, विशेष रूप से भारत की महिलायें उपयोग करती हैं। यह एक लंबी बाजू वाली काॅलर-रहित कमीज है जो 'कुर्ता' के नाम से प्रसिद्ध है। भारत की यह पोशाक भारतीय संस्कृति का भी एक हिस्सा है।
विशेषताएं
इसके अलावा, नेक्लैन के पैटर्न एवं आस्तीन में रूपांतर कराने से इस पोशाक की सुंदरता और भव्यता बढ़ती है।
फैशन और शादी डिजाइनर सूट बहुत शान से कुंदन कढ़ाई के साथ बनाई जाती है ,जो कि जरदोजी और कुंदन कढ़ाई का एक संयोजन है; जरी बॉर्डर जो सोने और चांदी के धागे का उपयोग कर बनाई हुई एक पारंपरिक कढ़ाई है; सेक्विन जो विभिन्न आकारों की माला से बांधा और सजावट किया गया है;
अनारकली सूट के नीचे का हिस्सा जो 'चूड़ीदार' है, एक पतलून के रूप में बनाया गया है, आम तौर पर लंबा होता है। फैलाव देने के लिए अतिरिक्त लंबाई कड़ी कर दी जाती है और एड़ियों पर जोड़ दिया जाता है।
टखने पर ये अतिरिक्त परतें चूड़ियों की तरह दिखने के कारण ,यह चूड़ीदार के नाम से पहचाना जाता है।
इतिहास
अनारकली सूट का उद्भव मुगल काल में हुआ था और यह नाम अकबर, जो मुगल वंश के सम्राटों में से एक थे, की उपपत्नी - जिसका नाम अनारकली था - उसकी याद में दिया गया है। यह माना जाता है कि अनारकली ईरान राष्ट्र की थीं और उनका असली नाम नादिरा बेगम या शरफ-उन-निस्सा था।
उनकी सुंदरता और अनार जैसे रंग के कारण, वह अकबर के दरबार में 'अनारकली' के नाम से प्रसिद्ध थीं। फिर भी, इस कुख्यात ऐतिहासिक चरित्र की कहानी शोकपूर्ण रूप में समाप्त हो गई। जब बहुतों ने माना कि, उन्हें अकबर के बड़े बेटे राजकुमार सलीम (जहांगीर) के साथ व्यभिचारी संबंध होने के कारण दीवार में जिंदा दफना दिया गया था। कुछ ने यह सोच लिया था कि उनकी मौत बीमारी से हुई , जब अकबर डेक्कन यात्रा करने के लिए चले गये थे।
चर्चित फिल्म 'मुगल-ए-आजम' में आकर्षक और सुंदर मधुबाला ने अनारकली की भूमिका निभाने के दौरान जो पोशाक पहना था, वह बहुत प्रसिद्ध हुआ, और यही कारण है कि भारतीय फैशन बाजार में अनारकली सूट की शुरुआत हुई।
फैशन और रुझान
यह लोकप्रिय पोशाक अपने बहुमुखी आकर्षण के लिए जाना जाता है जिसे फैशन और रुझान में परिवर्तन के अनुसार उचित रूप से डिजाइन किया जाता है। आज-कल अनारकली सूट कई प्रकार में उपलब्ध हैं जैसे :
लोकप्रियता
अनारकली सूट बॉलीवुड फिल्मों के माध्यम से जरूरत से ज्यादा लोकप्रिय हैं और किसी भी अवसर के लिए उपयुक्त रूप से डिजाइन किया गया है। ये फिल्म सितारों जैसे ऐश्वर्या राय, माधुरी दीक्षित, करीना कपूर, प्रियंका चोपड़ा आदि अनेकों द्वारा इष्टता से पहना जाता है।
शिवपूजन सहाय
शिवपूजन सहाय  (जन्म- अगस्त 1893, गांव उनवांस, शाहाबाद, बिहार; मृत्यु- 21 जनवरी 1963, पटना) हिन्दी के प्रसिद्ध उपन्यासकार, कहानीकार, सम्पादक और पत्रकार थे। उन्हें साहित्य एवं शिक्षा के क्षेत्र में सन 1960 में पद्म भूषण से सम्मानित किया गया था।
प्रारम्भिक शिक्षा आरा (बिहार) में हुई। फिर 1921 से कलकत्ता में पत्रकारिता आरम्भ की। 1924 में लखनऊ में प्रेमचंद के साथ 'माधुरी' का सम्पादन किया। 1926 से 1933 तक काशी में प्रवास और पत्रकारिता तथा लेखन। 1934 से 1939 तक पुस्तक भंडार, लहेरिया सराय में सम्पादन-कार्य किया। 1939 से 1949 तक राजेंद्र कॉलेज, छपरा में हिंदी के प्राध्यापक रहे। राजेंद्र कॉलेज छपरा में 10 सालों तक वह हिन्दी विभाग के विभागाध्यक्ष थें इस दौरान उनकी कई रचनाएं प्रकाशित होती रही। छपरा में रहते हुए वे इतने दिनों तक पूरी तन्मयता से अध्यापन कार्यों के साथ-साथ साहित्यिक कर्म में लगे रहें। अतः छपरा की धरती से उन्हें खास लगाव हो गया था। 1950 से 1959 तक पटना में बिहार राष्ट्रभाषा परिषद् के निदेशक रहे। 1962 में भागलपुर विश्वविद्यालय द्वारा डॉक्टर ऑफ़ लेटर्स की मानद उपाधि मिली।
इनके लिखे हुए प्रारम्भिक लेख 'लक्ष्मी', 'मनोरंजन' तथा 'पाटलीपुत्र' आदि पत्रिकाओं में प्रकाशित होते थे। शिवपूजन सहाय ने 1934 ई. में 'लहेरियासराय' (दरभंगा) जाकर मासिक पत्र 'बालक' का सम्पादन किया। स्वतंत्रता के बाद शिवपूजन सहाय बिहार राष्ट्रभाषा परिषद के संचालक तथा बिहार हिन्दी साहित्य सम्मेलन की ओर से प्रकाशित 'साहित्य' नामक शोध-समीक्षाप्रधान त्रैमासिक पत्र के सम्पादक थे। उनका नाम भोलेनाथ भी था।
छठी शताब्दी ई.पू के प्रमुख भारतीय गणराज्य की सूची
परिचय
छठी शताब्दी ईसा पूर्व में भारत में 16 महाजनपदों के अलावा पूर्वी उत्तर प्रदेश और बिहार एवं या सिंधु घाटी में कई गणराज्यों का अस्तित्त्व था। इन गणराज्यों में, वास्तविक शक्ति जनजातीय कबीलों के हाथों में था। यहाँ हम छठी शताब्दी ई.पू. के विभिन्न भारतीय गणराज्यों की सूची दे रहे हैं जो सरकारी नौकरी की तैयारी कर रहे अभ्यर्थियों के लिए उपयोगी है।
==छठी शताब्दी ई.पू. के प्रमुख भारतीय गणराज्यों की सूची==
कपिलवस्तु का शाक्य
यह गणराज्य नेपाल के तराई क्षेत्र की उत्तरी सीमा पर स्थित था। इसकी राजधानी कपिलवस्तु थी। भगवान बुद्ध का जन्म इस गणराज्य में हुआ था।
अल्कप्पा का बुल्ली
यह बिहार के वर्तमान शाहबाद और मुजफ्फरपुर जिले में स्थित था। आधुनिक बिहार के कुछ जिलों के बीच बुलियो का राज्य था। ये लोग बौद्ध धर्म के अनुयायी थे।
सुम्सुगिरी का भग्ग
यह गणराज्य उत्तर प्रदेश के वर्तमान मिर्जापुर जिले में स्थित था।
रामग्राम का कोलिया
यह गणराज्य उत्तर प्रदेश के वर्तमान रामपुर-देवरिया क्षेत्र में स्थित था। इसकी उतपत्ति बनारस के राजा राम जो एक नागवंशी (मूल इच्क्षवाकुवंश) क्षत्रिय थे तथा शाक्यवंशी राजकुमारी पिया से माना जाता है। अतः कोलिय पित्रपक्ष से नागवंशी और मात्रपक्ष से शाक्य (सूर्यवंशी) थे। वर्तमान में यह गोरखपुर मंडल के सैंथवार क्षत्रियो में आते हैं।। जो कि कई क्षत्रिय कुलो/वंशो का समूह है।
मल्ल यह गणराज्य उत्तर प्रदेश के गोरखपुर जिले के साथ ही बिहार के वर्तमान चंपारण और सारण जिले स्थित था। प्रारंभ में, “चंद्रकांता” इस गणराज्य की राजधानी थी। बाद में, कुशीनगर (बुद्ध के महापरिनिर्वाण के लिए प्रसिद्ध) और पावा (महावीर की मृत्यु से संबंधित) को मल्ल की दो राज
पिप्पालिवन का मोरिया
इस गणराज्य को वर्तमान में उत्तर प्रदेश के “उपधौली” गाँव के रूप में जाना जाता है। इन्हें मौर्यों का पूर्वज माना जाता है।
मिथिला का विदेह
बौद्धकाल में यह गणराज्य “वज्जि” महाजनपद का हिस्सा था, लेकिन धीरे-धीरे यह गणराज्य में परिवर्तित हो गया। लिच्छवी यह गणराज्यों की संघ था। “वैशाली” इसकी राजधानी थी जिसकी स्थापना “राजा विशाल” ने की थी।
बैशाली के लिछवी
इसकी स्थिति मुज़्ज़फ़रनगर थी। यहाँ का राजा चेटक था। इसकी पुत्री चेल्लना का विवाह मगघ नरेश बिम्बिसार के साथ हुआ था। आम्रपाली यहाँ की गणिका थी।
कुशीनारा के मल्ल
यहाँ पर गौतम बुद्ध का महापरिनिर्वाण हुआ था।
पावा के मल्ल
यह महावीर स्वामी जी का म्रत्यु स्थल था।
छत्तीसगढ़ सरकार
छत्तीसगढ़ सरकार को छत्तीसगढ़ राज्य सरकार के रूप में भी जाना जाता है, या स्थानीय रूप से राज्य सरकार के रूप में, भारतीय राज्य छत्तीसगढ़ और इसके 33 जिलों का सर्वोच्च शासी प्राधिकरण है। इसमें एक कार्यकारी होता है, जिसका नेतृत्व छत्तीसगढ़ के राज्यपाल, एक न्यायपालिका और एक विधायी शाखा द्वारा किया जाता है।
छत्तीसगढ़ की वर्तमान विधान सभा एक सदनीय है, जिसमें 91 विधान सभा सदस्य (MLA) (90 निर्वाचित और एक मनोनीत) शामिल हैं। इसकी अवधि 5 वर्ष है, जब तक कि जल्द ही भंग न हो जाए।
धावाही
धावाही में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
सुमेरपुर, हमीरपुर
सुमेरपुर (Sumerpur), जिसे भरुआ सुमेरपुर या भरुवा सुमेरपुर (Bharuwa Sumerpur) भी कहा जाता है, भारत के उत्तर प्रदेश राज्य के हमीरपुर ज़िले में स्थित एक नगर है।
तरका गाँव, खिज़िरसराय (गया)
तरका खिज़िरसराय, गया, बिहार स्थित एक गाँव है।
आभास मित्रा
आभास मित्रा, जन्म 3 जून 1955, भारत में भाभा परमाणु अनुसंधान केंद्र (BARC) में एक सैद्धांतिक खगोल भौतिकीविद् हैं । उन्हें मुख्य रूप से ब्लैक होल पर प्रकाशित एक लेख से जाना जाता है जर्नल पीयर फाउंडेशन ऑफ फिजिक्स लेटर्स में । इस लेख में, वह एक प्रदर्शन प्रस्तुत करता है जिसके अनुसार ब्लैक होल का अस्तित्व (असीम रूप से घनी विलक्षणता के अर्थ में) आइंस्टीन के सापेक्षता के सामान्य सिद्धांत के सख्त अनुप्रयोग के साथ असंगत होगा। उसके लिए, ये वस्तुएँ वास्तव Objects of Eternal Collapse(में).
समद फलाह
समद मोहम्मद फलाह (जन्म 2 मई 1985) एक भारतीय प्रथम श्रेणी के क्रिकेटर हैं जो घरेलू क्रिकेट में महाराष्ट्र के लिए खेलते हैं। वह बाएं हाथ के मध्यम गति के गेंदबाज हैं, जो पहले इंडियन प्रीमियर लीग में राजस्थान रॉयल्स टीम का हिस्सा थे।
वह विजय हजारे ट्रॉफी 2018-19 में महाराष्ट्र के लिए संयुक्त रूप से प्रमुख विकेट लेने वाले आठ मैचों में पंद्रह विकेट लेने वाले थे।
भुला ना देना (1981 फ़िल्म)
भुला ना देना 1981 में बनी हिन्दी भाषा की फ़िल्म है।
हिन्दू-जर्मन षड्यंत्र का अभियोग
मई 1917 में एक संघीय ग्रंड जूरी ने ग़दर पार्टी के आठ भारतीय राष्ट्रवादियों पर यूनाइटेड किंगडम के खिलाफ एक सैन्य उद्यम बनाने के षड्यंत्र के आरोप में अभियोग लगाया। यह मुकदमा 20 नवम्बर, 1917 से 24 अप्रैल, 1918 तक चला। ब्रिटिश अधिकारियों को आशा थी कि दोषसिद्धि के बाद भारतीयों को अमेरिका से निर्वासित करके भारत भेजा जाएगा। किन्तु भारतीयों के पक्ष में मजबूत जन समर्थन था जिसको ध्यान में रखते हुए अमेरिकी न्याय विभाग ने वैसा न करने का फैसला किया।
राजकोट एक्स्प्रेस ७०१८
राजकोट एक्स्प्रेस 7018  भारतीय रेल द्वारा संचालित एक मेल एक्स्प्रेस ट्रेन है। यह ट्रेन सिकंदराबाद जंक्शन रेलवे स्टेशन (स्टेशन कोड:SC) से 02:50PM बजे छूटती है और राजकोट जंक्शन रेलवे स्टेशन (स्टेशन कोड:RJT) पर 08:00PM बजे पहुंचती है। इसकी यात्रा अवधि है 29 घंटे 10 मिनट।
विजयेन्द्र घटगे
विजयेंद्र घाटगे हिंदी फिल्म उद्योग और भारतीय टीवी पर एक अभिनेता हैं। वह 1986 में डीडी नेशनल पर प्रसारित टीवी धारावाहिक बुनियाद में लाला ब्रिजभान की उनकी भूमिका के लिए जाने जाते हैं। अन्य धारावाहिकों और कई फिल्मों के अलावा, वह चिक्कोर (1976), प्रेम रोग (1982) आदि फिल्मों में उनकी भूमिकाओं के लिए भी जाना जाता है। इन्होंने देवदास (2002) और झनकार बीट्स (2003) फ़िल्म में भी काम किया है।
व्यक्तिगत जीवन
घाटगे कागल के शाही परिवार के सदस्य है, व इंदौर और कोल्हापुर के अन्य मराठा शाही परिवारों से काफी निकट संबंध है। उनकी मां, सीता राजे घाटगे, इंदौर के महाराजा तुकोजीराव होल्कर-III की बेटी हैं (1903-1926 में राज्य किया) जिन्होंने अपनी अमेरिकी पत्नी नैंसी मिलर (जिसे औपचारिक रूप से महाराजा की चाची ने अपना लिया था) और शर्मिष्ठा देवी होल्कर से शादी की थी। महाराजा डैली कॉलेज, इंदौर में शिक्षित, वह हेड प्रीफेक्ट और तलवार ऑफ ऑनर धारक (फ्लाइट सार्जेंट एयरिंग एनसीसी) थे। सिडनहम कॉलेज ऑफ कॉमर्स से बी कॉम ऑनर्स (मैनेजमेंट) करने के बाद, बॉम्बे ने एफटीआईआई, पुणे से अभिनय पाठ्यक्रम से पारित किया।
फिल्मी सफर
घाटगे ने राजश्री प्रोडक्शन की 1976 में आई हिंदी फिल्म चितचोर में एक सहायक भूमिका के साथ अपना फिल्म कैरियर शुरू किया। बसु चटर्जी द्वारा निर्देशित, यह फिल्म बॉक्स ऑफिस "सुपरहिट" थी। इसके बाद, उन्होंने कस्मे वादे (1978), प्रेम रोग (1982) और रजिया सुल्तान (1983) जैसी फिल्मों में विभिन्न सहायक भूमिकाएं कीं। 1980 के दशक के मध्य में, घाटगे ने टीवी धारावाहिकों में प्रदर्शित होना शुरू किया। 1986-87 के क्लासिक धारावाहिक बुनियाद में लाला ब्रिजबैंण के किरदार की भूमिका ने उन्हें घर घर में प्रसिद्ध किया। 2002 में घाटगे ने संजय लीला भंसाली द्वारा निर्देशित फिल्म देवदास में अभिनय किया, जिसमें उन्होंने ऐश्वर्य राय द्वारा निभाए किरदार 'पारो' के बुजुर्ग पति, भुवन चौधरी की भूमिका निभाई।
रामेश्वरम एक्स्प्रेस ६७१३
रामेश्वरम एक्स्प्रेस 6713  भारतीय रेल द्वारा संचालित एक मेल एक्स्प्रेस ट्रेन है। यह ट्रेन चेन्नई एग्मोर रेलवे स्टेशन (स्टेशन कोड:MS) से 05:00PM बजे छूटती है और रामेश्वरम रेलवे स्टेशन (स्टेशन कोड:RMM) पर 05:15AM बजे पहुंचती है। इसकी यात्रा अवधि है 12 घंटे 15 मिनट।
पतन
पतन का अर्थ होता है नीचे गिरना। यह उत्थान का विलोम शब्द है।
यह प्रायः किसी वस्तु या व्यक
अन्य भारतीय भाषाओं में निकटतम शब्द
बांग्ला - পতন (पतन)
पिशीन
पिशीन (, Pishin ) पाकिस्तान के पश्चिमी बलोचिस्तान सूबे के पिशीन ज़िले की राजधानी है। यह एक पश्तून बहुसंख्यक इलाक़ा है और यहाँ की आम-बोली पश्तो है। किसी ज़माने में यह अफ़्ग़ानिस्तान का हिस्सा हुआ करता था लेकिन प्रथम ब्रिटिश-अफ़्ग़ान युद्ध के बाद इसे ब्रिटिश हिन्दुस्तान में सम्मिलित कर लिया गया और भारत की आज़ादी और विभाजन के बाद यह पाकिस्तान में आ गया। पिशीन में बहुत गर्मी और सर्दी दोनों पड़ती हैं। गर्मियों में तापमान ४० सेंटीग्रेड से ज्यादा और सर्दियों में शुन्य से कम जाता है। पिशीन शहर इसी नाम की पिशीन वादी में स्थित है, जो एक बहुत ही शुष्क इलाक़ा है। यहाँ कुछ फलों के पेड़ों को छोड़कर बहुत कम वृक्ष हैं।
माइकल होल्डिंग
माइकल होल्डिंग (जन्म: 16 फरवरी 1954, Michael Holding) किंग्सटन, जमैका से वेस्टइंडीज़ क्रिकेट टीम के पूर्व क्रिकेट खिलाड़ी हैं। वह 1970-80 के दशक के वेस्टइंडीज के भयभीत करने वाले तेज गेंदबाज थे। उनके अन्य महत्वपूर्ण साथी थे: जोएल गार्नर, एंडी रॉबर्ट्स, कॉलिन क्रॉफ्ट और दिवंगत मैलकम मार्शल। माइकल काउंटी क्रिकेट में डर्बीशायर और लैंकाशिर की तरफ से भी खेलें। 1976 में, होल्डिंग ने वेस्ट इंडीज के गेंदबाज द्वारा टेस्ट मैचों में सर्वश्रेष्ठ गेंदबाजी के रिकॉर्ड का रिकॉर्ड तोड़ दिया जो अभी भी खड़ा है। उन्होंने 149 रन देकर 14 विकेट लिए (14/149)।
1972/73 से 1989 तक उन्होंने 222 प्रथम श्रेणी मैच खेलें जिसमें उन्होंने 23.43 की औसत से 778 विकेट लिये। 1975 से 1987 तक चले अपने अंतर्राष्ट्रीय करियर के 60 टेस्ट मैच में उन्होंने 23.68 की औसत से 240 विकेट लिये। उन्होंने 102 एक दिवसीय अंतर्राष्ट्रीय भी खेलें जिसमें उन्होंने 21.36 की औसत से 142 विकेट लिये। वह अब सफल क्रिकेट कमेंटर है।
माइकल होलहिग अपने कैरियर में कभी कोई वाइड बॉल नही फेका उन्हाने वनडे केरियर में लगभग 9०० ओवर फेका जिसमें 1भी वाइड नाही हुआ यह अपने आप मे भी एक रिकॉड है
एसए20 (क्रिकेट)
एसए20 क्रिकेट साउथ अफ़्रीका (सीएसए) द्वारा आयोजित दक्षिण अफ़्रीका की एक ट्वेंटी-20 फ्रेंचाइज़ी क्रिकेट खेलकूद-प्रतियोगिता है, जिसे पहली बार 2023 में खेला गया था। इसमें देश भर की छह टीम शामिल होती हैं। इस प्रतियोगिता (टूर्नामेंट) के पहले विजेता सनराइजर्स ईस्टर्न केप थे।
इतिहास
क्रिकेट साउथ अफ़्रीका ने सन् 2017 में फ्रेंचाइज़ी टी20 ग्लोबल लीग की स्थापना की। प्रसारण समझौता तथा शीर्षक प्रायोजक की कमी के कारण उद्घाटन सत्र को एक साल के लिए टाल दिया गया था। जून 2018 में इसकी जगह मजांसी सुपर लीग ने ले ली, जिसमें छह क्रिकेट साउथ अफ़्रीका (सीएसए) के स्वामित्व वाली टीमें शामिल थीं। सभी छह टीमों को आईपीएल की फ्रेंचाइजी द्वारा खरीद लिया गया था। दोनों में से किसी भी लीग को सफलता नहीं मिली।
एसए20 की स्थापना क्रिकेट साउथ अफ़्रीका द्वारा 2022 में एक नवगठित इकाई अफ़्रीका क्रिकेट डेवलपमेंट लिमिटेड के द्वारा की गई थी। जुलाई 2022 में, क्रिकेट साउथ अफ्रीका ने घोषणा की कि जनवरी 2023 में ऑस्ट्रेलिया की राष्ट्रीय क्रिकेट टीम के खिलाफ खेली जाने वाली एक दिवसीय अंतर्राष्ट्रीय शृंखला एसए20 को आगे बढ़ाने के लिए रद्द कर दी जाएगी।
अगस्त 2022 में ग्रेइम स्मिथ को टूर्नामेंट का आयुक्त घोषित किया गया था। बाद में पहले सत्र के लिए मार्की खिलाड़ियों को चुना गया।
मूत्रमेह
बहुमूत्ररोग एक अवस्था है जो अत्यधिक प्यास तथा अत्यधिक मात्रा में अत्यंत तरल मूत्र के उत्सर्जित होने से चरितार्थ होती है और तरल पदार्थ के सेवन में कमी होने पर भी मूत्र विसर्जन में कोई कमी नहीं आती. बहुमूत्ररोग कई प्रकार के होते हैं तथा प्रत्येक का कारण भिन्न होता है। मनुष्यों में पाया जाने वाला सबसे आम प्रकार है केंद्रीय बहुमूत्ररोग (सेन्ट्रल डीआई) जो आर्गिनिन वेसोप्रेसिन (AVP) की कमी से होता है जिसे मूत्र-स्राव को कम करनेवाले हॉर्मोन (ADH) के नाम से भी जाना जाता है। मूत्रमेह का दूसरा आम प्रकार है नेफ्रोजेनिक बहुमूत्ररोग, जो गुर्दे की ADH के प्रति असंवेदनशीलता के कारण होता है। यह, दवा के इस्तेमाल से उत्पन्न चिकित्सजन्य कृतक के द्वारा भी हो सकता है।
संकेत तथा लक्षण
अत्यधिक मूत्र विसर्जन तथा अत्यधिक प्यास (मुख्यतः ठन्डे पानी की और कभी-कभी बर्फ या बर्फीले पानी) मूत्रमेह में आम है। बहुमूत्ररोग के लक्षण अनुपचारित मधुमेह के काफी समान होते हैं, जहां अंतर बस इतना है कि इसमें पेशाब मीठा नहीं होता है क्योंकि इसमें ग्लूकोज़ नहीं होता और अतिग्लुकोज़रक्तता भी नहीं होती (ग्लुकोज़ का बढ़ा हुआ स्तर). धूमिल दृष्टी शायद ही कभी होती है। चूंकि शरीर जितना पानी लेता है उतने पानी का संरक्षण नहीं कर पाता इसलिए व्यक्ति में कभी-कभी निर्जलीकरण के लक्षण उत्पन्न हो सकते हैं।
अत्यधिक मूत्र विसर्जन दिनरात होता रहता है। बच्चों में बहुमूत्ररोग भूख, खानपान, वजन वृद्धि तथा विकास के साथ भी हस्तक्षेप कर सकता है। यह बुखार, उल्टी तथा दस्त के साथ उपस्थित हो सकता है। वयस्क अगर उत्सर्जन की कमी को संतुलित करने के लिए उचित मात्रा में पानी लें तो दशकों तक अनुपचारित बहुमूत्ररोग के साथ स्वस्थ रह सकते हैं। हालांकि, पोटैसियम कि कमी और निर्जलीकरण का खतरा सतत बना रहता है।
निदान
अत्यधिक मूत्र विसर्जन के अन्य कारणों को बहुमूत्ररोग से विभेद करने के लिए रक्त में ग्लुकोस के स्तर, बाईकार्बोनेट स्तर, तथा कैल्शियम के स्तर की जांच की आवश्यकता होती है। रक्त का इलेक्ट्रोलाइट मापन सोडियम के उच्च स्तर को प्रकट करता है (निर्जलीकरण के उत्पन्न होने पर हाइपरनट्रेमिया). मूत्र-विश्लेषण, पतले मूत्र को न्यून विशिष्ट गुरुत्व के साथ प्रदर्शित करता है। मूत्र परासारिता और इलेक्ट्रोलाइट स्तर आमतौर पर कम होते हैं।
एक द्रव हानि परीक्षण यह निर्धारित करने में मदद करता है कि DI होने का कारण:
जब शरीर के द्रव रोक लिए जाते हैं और निर्जलीकरण उत्पन्न होता है तब यह परीक्षण शरीर के वजन में परिवर्तन, मूत्र निष्कासन तथा मूत्र उत्पादन को मापता है। शरीर की निर्जलीकरण के प्रति सामान्य प्रतिक्रिया यह है कि वह मूत्र को सांद्रित करे तथा पानी को संरक्षित करे जिससे मूत्र ज्यादा सांद्रित हो जाती है तथा मूत्र उत्सर्जन कम होता है। DI वाले व्यक्ति, कोई भी तरल पदार्थ ना पीने के बावजूद भी काफी मात्रा में मूत्र विसर्जन करते हैं। इस परीक्षण के दौरान कभी-कभी रक्त में ADH के स्तर को मापने की जरुरत होती है।
मुख्य प्रपत्रों के बीच अंतर के लिए डेस्मोप्रेसिन उद्दीपन का प्रयोग भी किया जाता है; डेस्मोप्रेसिन इंजेक्शन, एक नासिका स्प्रे, या एक गोली के द्वारा लिया जा सकता है। डेस्मोप्रेसिन लेते समय एक मरीज़ को तरल पीना चाहिए और पानी तभी पीना चाहिए जब प्यास हो अन्यथा नहीं, अन्यथा केंद्रीय तंत्रिका तंत्र में अचानक द्रव जमा हो सकता है। अगर डेस्मोप्रेसिन मूत्र उत्पादन को कम कर देता है और परासारिता को बढ़ाता है तब पीयूषिका उत्पादन में कमी होती है तथा गुर्दे की प्रतिक्रिया सामान्य हो जाती है। अगर DI, वृक्क विकृति के कारण है, तो डेस्मोप्रेसिन मूत्र उत्पादन या परासारिता को नहीं बदलता है।
यदि केंद्रीय DI संदिग्ध है, तो पीयूषिका के अन्य हार्मोन की जांच के साथ-साथ मैग्नेटिक रेज़ोनेन्स इमेजिंग (MRI) परीक्षण भी जरुरी है, ताकि यह पता चल सके कि क्या कोई रोग प्रक्रिया (जैसे प्रोलैक्टीनोमा[[या [[ऊतककोशिकता, उपदंश, तपेदिक, या अन्य ट्यूमर या ]]कणिकागुल्म]]) पीयूषिका क्रिया को प्रभावित कर रही है। इस लक्षण वाले ज्यादातर लोग या तो पूर्व में सिर के आघात से गुज़रे होते हैं या किसी अज्ञात कारण से उनका ADH उत्पादन बंद हो जाता है।
सभी उम्र में, पीने की लत (जिसे गंभीरतम अवस्था में मनोजात अतिपिपासा कहा जाता है) बहुमूत्ररोग के होने का प्रमुख कारण है। जबकि चिकित्सा साहित्य में कई वयस्क मामले, मानसिक विकारों के साथ जुड़े रहते हैं, अतिपिपासा की आदत वाले अधिकांश रोगियों को कोई अन्य बीमारी नहीं होती है। यह भेद जल क्षति परीक्षण के दौरान किया जाता है, क्योंकि इसोस्मोलर से ऊपर मूत्र सांद्रता का कुछ स्तर, रोगी के निर्जलित होने से पहले ही प्राप्त किया जाता है।
विकारीशरीरक्रिया
इलेक्ट्रोलाइट और मात्रा समस्थिति एक जटिल तंत्र है जो शरीर की रक्तचाप की ज़रूरतों तथा मुख्य इलेक्ट्रोलाइट्स सोडियम तथा पोटेशियम की आवश्यकताओं को संतुलित करता है। सामान्य तौर पर; इलेक्ट्रोलाइट विनियमन, मात्रा विनियमन से पहले आता है। जब मात्रा बिलकुल समाप्त हो जाती है, तथापि शरीर इलेक्ट्रोलाइट स्तर को अव्यवस्थित करते हुए पानी बनाए रखेंगे.
मूत्र उत्पादन का विनियमन अध:श्चेतक में होता है जो सुप्राऑप्टिक तथा परानिलयी नाभिक में ADH का उत्पादन करता है। संश्लेषण के बाद, हार्मोन को न्यूरोस्रावी कणिकागुल्म में संवाहित किया जाता है जो अध:श्चेतकी न्यूरॉन के नीचे अक्षतंतु से पिट्यूटरी ग्रंथि की पश्च पाली में जाता है जिसे बाद में निष्कासित किए जाने के लिए संग्रहीत किया जाता है। इसके अतिरिक्त, अध:श्चेतक, सीरम परासारिता में वृद्धि का अनुभव करते हुए प्यास की अनुभूति को वेंट्रोमीडिअल नाभिक में नियंत्रित करता है तथा इस जानकारी को कोर्टेक्स तक पहुंचाता है।
वर्गीकरण
DI के कई रूप हैं:
तंत्रिकाजन्य
तंत्रिकाजन्य बहुमूत्ररोग, जो सामान्यतः केंद्रीय बहुमूत्ररोग के नाम से ज्ञात है, मस्तिष्क में वैसोप्रेसिन के उत्पादन की कमी के कारण होता है।
वृक्कजन्य
वृक्कजनक बहुमूत्ररोग, सामान्य रूप से ADH के प्रति गुर्दे की प्रतिक्रिया की अक्षमता की वजह से होता है।
पिपासाजन्य
पिपासाजन्य DI, पिपासा तंत्र में, दोष या क्षति के कारण होता है जो अध:श्चेतक में स्थित है। इस दोष के परिणामस्वरूप प्यास और तरल पदार्थ के सेवन में एक असामान्य वृद्धि होती है, जो ADH स्राव को घटाती है तथा मूत्र उत्पादन को बढ़ाती है। डेस्मोप्रेसिन अप्रभावी होती है और चूंकि प्यास बनी रहती है यह तरल अधिभार को फलित कर सकती है।
गर्भजन्य
गर्भजन्य DI केवल गर्भावस्था के दौरान होता है। जबकि सभी गर्भवती महिलाएं, गर्भनाल में वैसोप्रेसिनेज़ का उत्पादन करती हैं जो ADH को विखंडित करता है, यह GDI में चरम रूपों को धारण कर सकता है।
बहुमूत्ररोग, गर्भावस्था के कुछ गंभीर रोगों के साथ भी जुड़ा हुआ है। ये हैं पूर्व-गर्भाक्षेप HELLP सिंड्रोम, तथा गर्भावस्था का तीव्र वसायुक्त यकृत. यह, यकृत वैसोप्रेसीनेज़ को सक्रिय करके बहुमूत्ररोग का कारण बनता है। इन बातों का ध्यान रखना आवश्यक है जब एक औरत को गर्भावस्था में बहुमूत्ररोग हो, क्योंकि बीमारी के इलाज के लिए यह आवश्यक है कि रोग के बढ़ने से पहले बच्चे का जन्म हो जाये. इन रोगों के इलाज क़ी विफलता तुरंत औरतों क़ी प्रसवकालीन मृत्यु को प्रेरित कर सकती है।
उपचार
केंद्रीय DI और गर्भजन्य DI, डेस्मोप्रेसिन के प्रति प्रतिक्रिया देते हैं। कार्बामाज़ेपाइन जो एक आक्षेपिक-विरोधी दवा है, को भी इस तरह के DI में सफलता मिली है। इसके आलावा गर्भजन्य DI, प्रसव पीड़ा के 4 से 6 सप्ताह बाद अपने-आप ही कम होने लगती है। यद्यपि कुछ महिलाओं में बाद के गर्भधारण के समय इसका पुनः विकास हो सकता है। पिपासाजन्य DI में, डेस्मोप्रेसिन आमतौर पर एक विकल्प नहीं है।
डेस्मोप्रेसिन वृक्कजनक DI में अप्रभावी होगा। इसके बजाय, मूत्रवर्धक हाइड्रोक्लोरोथियाजाइड (एक थियाजाइड मूत्रवर्धक) या इंडोमेथासिन, वृक्कजनक बहुमूत्ररोग में सुधार कर सकता है। थियाजाइड मूत्रवर्धक को हाइपोकलीमिया को रोकने के लिए कभी-कभी अमिलोराइड के साथ संयुक्त किया जाता है। अत्यंत मुत्राधिक्य का इलाज मूत्रवर्धक से करना विरोधाभासी लगता है लेकिन थियाजाइड मूत्रवर्धक, दूरस्थ संवहन नलिका के सोडियम और पानी के अवशोषण को कम करता है और दूरस्थ नेफ्रॉन में द्रव की परासारिता में कमी होती है जिसके परिणामस्वरूप मलोत्सर्जन दर में कमी होती है। इसके आलावा, DI वाले रोगियों के लिए पर्याप्त जलयोजन महत्वपूर्ण है, क्योंकि वे आसानी से निर्जलित हो सकते हैं।
लिथियम प्रेरित वृक्कजन्य DI को अमिलोराइड के इस्तेमाल से प्रभावी ढंग से सम्भाला जा सकता है, यह एक पोटेशियम-रहित मूत्रवर्धक है जिसे अक्सर थियाजाइड या पाश मूत्रवर्धक के साथ सम्मिलित रूप में प्रयोग किया जाता है। चिकित्सकों को कई वर्षों से लिथियम विषाक्तता की जानकारी रही है और उन्होंने लिथियम प्रेरित बहुमूत्रता और वृक्कजनित बहुमूत्ररोग के लिए परंपरागत तौर पर थियाजाइड मूत्रवर्धक का इस्तेमाल किया है। हालांकि, हाल ही में अमिलोराइड को इस अवस्था के इलाज के लिए काफी सफल माना गया है।
राष्ट्रीय रक्षा अकादमी (भारत)
राष्ट्रीय रक्षा अकादमी, भारतीय सशस्त्र सेना की एक संयुक्त सेवा अकादमी है, जहां तीनों सेवाओं, थलसेना, नौसेना और वायु सेना के कैडेटों को उनके संबंधित सेवा अकादमी के पूर्व-कमीशन प्रशिक्षण में जाने से पहले, एक साथ प्रशिक्षित किया जाता है। यह महाराष्ट्र में पुणे के करीब खडकवासला में स्थित है।
जब से अकादमी की स्थापना हुई है तब से एनडीए के पूर्व छात्रों ने सभी बड़े संघर्षों का नेतृत्व किया है जिसमें भारतीय थलसेना को कार्यवाही के लिए आमंत्रित किया जाता रहा है। पूर्व छात्रों में तीन परमवीर चक्र प्राप्तकर्ता और नौ अशोक चक्र प्राप्तकर्ता शामिल हैं।
इतिहास
1941 में, द्वितीय विश्व युद्ध के दौरान पूर्वी अफ्रीकी अभियान में सुडान की मुक्ति के लिए भारतीय सैनिकों के बलिदान द्वारा एक युद्ध स्मारक बनाने के लिए भारत के तत्कालीन गवर्नर लॉर्ड लिनलिथगो ने सुडान सरकार से सौ हजार पाउंड का उपहार प्राप्त किया। युद्ध के अंत में भारतीय थलसेना के तत्कालीन कमांडर-इन-चीफ फिल्ड मार्शल क्लाउड ऑचिनलेक ने युद्ध के दौरान आर्मी के अनुभवों को प्राप्त किया और दुनिया भर में विभिन्न मिलिटरी अकादमिक अध्ययन का नेतृत्व किया और दिसंबर 1946 में भारतीय सरकार को इसकी रिपोर्ट प्रस्तुत किया। समिति ने वेस्ट प्वाइंट पर संयुक्त राज्य मिलिटरी अकादमी में प्रशिक्षण मॉडलिंग के साथ संयुक्त मिलिटरी अकादमी सेवा की स्थापनी की सिफारिश की।
अगस्त 1947 में भारत की स्वतंत्रता के बाद, ऑचिनलेक की रिपोर्ट को भारत में स्टाफ कमेटी के प्रमुख द्वारा रोशनी डाली गई जिसमें तुरंत ही सिफारिशों को लागू किया गया था। समिति ने 1947 के उत्तरार्ध में स्थायी रक्षा अकादमी आरंभ करने के लिए कार्य योजना की शुरूआत की और अकादमी को बनाने के लिए साइट की खोज शुरू की। साथ ही उन्होंने एक अंतरिम प्रशिक्षण अकादमी की स्थापना करने का निर्णय लिया, जिसे ज्वाइंट सर्विसेज विंग (जेएसडब्ल्यू) के नाम से जाना गया और 1 जनवरी 1949 को देहरादून में आर्मड फोर्सेस अकादमी (वर्तमान में इंडियन मिलिटरी अकादमी के नाम से जाना जाता है) के रूप में शुरूआत की गई। प्रारंभ में, जेएसडब्ल्यू पर प्रशिक्षण के दो वर्षों के बाद, आर्मी कैडेट को एएफए के मिलिटरी विंग में दो वर्ष के अतिरिक्त प्रशिक्षण के लिए भेजा गया, जबकि नौसेना और वायु सेना कैडेट को अतिरिक्त प्रशिक्षण देने के लिए यूनाइटेड किंगडम के डार्टमाउथ और क्रानवेल में भेजा गया।
विभाजन के बाद, सूडान से प्राप्त मौद्रिक उपहार में भारत का हिस्सा £70,000 का था (शेष £ 30,000 का उपहार पाकिस्तान के लिए गया था). भारतीय सेना ने एनडीए के निर्माण में लागत को आंशिक रूप से शामिल करने के लिए इन निधियों का उपयोग करने का फैसला किया। 6 अक्टूबर 1949 को तत्कालीन भारतीय प्रधानमंत्री जवाहर लाल नेहरू द्वारा अकादमी की नींव रखी गयी। राष्ट्रीय रक्षा अकादमी को औपचारिक रूप से 7 दिसम्बर 1954 आरम्भ किया गया, 16 जनवरी 1955 को एक समारोह उद्घाटन आयोजित किया गया। जेएसडब्ल्यू कार्यक्रम को वायु सेना अकादमी से एनडीए को हस्तांतरित किया गया।
परिसर
एनडीए परिसर पुणे शहर के 17 किमी दक्षिण-पश्चिम, खडकवासला झील के उत्तर-पश्चिम में स्थित है। यह तत्कालीन बंबई राज्य सरकार द्वारा दान की गई 8022 acre के 7015 acre में विस्तारित है। इसके स्थापना के लिए झील के किनारे वाला स्थान चुना गया, साथ ही पड़ोसी पहाड़ी इलाके की उपयुक्तता के लिए भी, जो कि अरब सागर और अन्य मिलिटरी स्थापनाओं से निकट है, यहां लोहेगांव के करीब एक परिचालन हवाई आधार के साथ-साथ स्वास्थ्यप्रद जलवायु है। एक पुराने संयुक्त बल प्रशिक्षण केन्द्र के अस्तित्व और एक पुराने संयुक्त-बल प्रशिक्षण केंद्र और खडकवासला झील के उत्तरी तट पर एक अप्रयोग कृत्रिम लैंडिग पोत एचएमएस एंगोस्टुरा, जिसका इस्तेमाल उभयचर लैंडिंग के लिए सैनिकों को प्रशिक्षित करने के लिए किया गया था, इससे साइट के चुनाव में काफी योगदान मिला। साथ ही समुचित रूप से विशालदर्शी आधार के रूप में सिंहगढ़ किले के साथ प्रसिद्ध शिवाजी के शिकार क्षेत्रों में भी एनडीए फैला हुआ है।
पूर्वी अफ्रीकी अभियान के दौरान सूडान थिएटर में भारतीय सैनिकों के बलिदान के सम्मान में एनडीए के प्रशासनिक मुख्यालय का नाम सूडान ब्लॉक  रखा गया था। 30 मई 1959 को तत्कालीन भारत के लिए सूडान के राजदूत रहमतुल्ला अब्दुल्ला द्वारा इसका उद्घाटन किया गया। जोधपुर लाल बलुआ पत्थर से निर्मित इमारत एक 3 मंजिला बेसाल्ट और ग्रेनाइट संरचना है। इसकी वास्तुकला डिजाइन में एक बाहरी मेहराब खंभे और आंगन और शीर्ष में एक गुंबद का एक मिश्रण है। फ़ोयर सफेद इतालवी संगमरमर का फर्श है और भीतरी दीवारों पर चौखटा लगा है। फ़ोयर की दीवारों पर एनडीए के उन स्नातकों की तस्वीरें बनी हुई है जिन्हें सर्वोच्च वीरता पुरस्कार परमवीर चक्र और चक्र अशोक मिला है।
युद्ध के कई अवशेष एनडीए परिसर की शोभा बढ़ाते हैं, जिसमें कब्ज़ा किए गए महान टैंक और विमान शामिल है। व्यास लाइब्रेरी में 100,000 से भी अधिक मुद्रित संग्रह उपलब्ध है, इसके अलावा अनेकों इलेक्ट्रॉनिक संग्रह और कम से कम 10 भाषाओं में दुनिया भर के अनेकों पत्रिकाएं और जर्नल उपलब्ध हैं।
प्रवेश
यूपीएससी द्वारा आयोजित लिखित परीक्षा के माध्यम से एनडीए के आवेदकों का चयन किया जाता है, इसके बाद आवेदकों को चिकित्सा परीक्षण के साथ व्यापक साक्षात्कार का सामना करना पड़ता है जिसमें सामान्य योग्यता, मनोवैज्ञानिक परीक्षण, टीम कौशल, साथ ही शारीरिक और सामाजिक कौशल परीक्षण शामिल है। आने वाली कक्षाओं को साल में दो बार स्वीकार किया जाता है और सेमेस्टर की शुरूआत जुलाई और जनवरी में होती है। प्रत्येक लिखित परीक्षा में लगभग 300,000 आवेदक परीक्षा देते हैं। आमतौर पर, इनमें से लगभग 10,000 छात्रों को साक्षात्कार के लिए आमंत्रित किया जाता है। वे आवेदक जो वायु सेना के पायलट के लिए चयनित होते हैं उन्हें पायलट योग्यता और बैटरी टेस्ट के माध्यम से शामिल किया जाता है। प्रत्येक सेमेस्टर में लगभग 300-350 कैडेटों को स्वीकार किया जाता है। लगभग 40 कैडेटों को वायु सेना, 50 को नौसेना के लिए और शेष को आर्मी के लिए स्वीकार किया जाता है।
वे कैडेट जिसे स्वीकार किया जाता है और जो सफलतापूर्वक प्रोग्राम को पूरा करते हैं, उन्हें उनके संबंधित सेवा में अधिकारियों के रूप में कमीशन किया जाता है। एक कैडेट प्रोग्राम के दौरान केवल किसी गंभीर स्थाई चिकित्सकीय बाधा होने की स्थिति में ही प्रोग्राम को स्वीकार करने से मना कर सकता है। वे कैडेट जिन्हें निष्कासित किया जाता है, या इस्तीफा देते हैं या जो पद ग्रहण को अस्वीकार कर देते हैं, उन्हें डिग्री से वंचित किया जा सकता है और वे रक्षा मंत्रालय को शिक्षा और प्रशिक्षण की लागत की क्षतिपूर्ति करते हैं। २००९ में प्रति सप्ताह ७०७५ भारतीय रुपये का अनुमान लगाया गया था।
शैक्षणिक कार्यक्रम
एनडीए केवल एक पूर्णकालिक, आवासीय स्नातक कार्यक्रम प्रदान करता है। कैडेट अपने तीन वर्ष के अध्ययन के बाद बैकलॉरीअट की डिग्री (बेचलर ऑफ आर्ट्स या बेचलर ऑफ साइंस) प्राप्त करता है। कैडेटों के पास अध्ययन की दो धाराओं का विकल्प होता है। साइंस स्ट्रीम भौतिकी, रसायन विज्ञान, गणित और कम्प्यूटर साइंस विषयों के अध्ययन को प्रदान करता है। मानविकी (लिबरल कला) स्ट्रीम इतिहास, अर्थशास्त्र, राजनीति विज्ञान, भूगोल और भाषा के विषयों में अध्ययन प्रदान करता है।
दोनों धाराओं में अकादमिक अध्ययन पाठ्यक्रम को तीन श्रेणियों में विभाजित किया गया है।
कैडेट अपने शुरूआती चार सेमेस्टर में अनिवार्य कोर्स और फाउंडेशन कोर्स करते हैं। पांचवे और छठे सेमेस्टर के दौरान वे वैकल्पिक कोर्स का अध्ययन करते हैं। वैकल्पिक पाठ्यक्रम के अनुसार उन्हें अन्य सेवा अकादमियों में स्थानांतरित किया जा सकता है।
प्रशिक्षण
अकादमिक के अलावा, कैडेटों के लिए सम्पूर्ण छह सेमेस्टर के दौरान कठोर शारीरिक प्रशिक्षण अनिवार्य है। लघु शस्त्र प्रशिक्षण की आवश्यकता होती है। इसके अलावा, कैडेटों को बाहरी गतिविधियों के विकल्पों का भी चुनाव करना होता है जिसमें पैरा ग्लाइडिंग, नौकायन, जलयात्रा, तलवारबाजी, घुड़सवारी, मार्शल आर्ट, शूटिंग, स्कीइंग, आकाश डाइविंग, रॉक क्लाइम्बिंग, आदि शामिल हैं।
उल्लेखनीय पूर्व-छात्र
अकादमी की स्थापना के बाद से अकादमी के कई पूर्व छात्रों ने सभी प्रमुख संघर्षों में नेतृत्व किया है और उसमें हिस्सा लिया है जिसमें भारत ने भागीदारी की है। उन्होंने कई वीरता पुरस्कार जीतने का एक शानदार रिकार्ड कायम किया है और सशस्त्र बलों में सर्वोच्च पद हासिल करने का गौरव प्राप्त किया है।
अकादमी के तीन पूर्व छात्रों को परमवीर चक्र से सम्मानित किया गया।
यथा 2010 अकादमी के नौ पूर्व छात्रों को अशोक चक्र से सम्मानित किया गया है।
33 पूर्व छात्रों चक्र कीर्ति से सम्मानित किया गया। 122 पूर्व छात्रों को शौर्य चक्र से सम्मानित किया गया है।
8 आर्मी स्टाफ के चीफ, 7 नौसेना के चीफ, भारतीय सशस्त्र बलों के 4 वायु सेना के चीफ एनडीए के पूर्व छात्र रहे हैं।
शाहगढ़
विवरण
शाहगढ़ का बुंदेलखंड के इतिहास में महत्‍वपूर्ण स्‍थान है और यह कई बुंदेला शासकों की कर्मस्‍थली रहा है। सागर जिले के उत्तर पूर्व में सागर-कानपुर मार्ग पर करीब ७० किमी की दूरी पर स्थि‍त यह कस्‍बा कई ऐतिहासिक घटनाओं का साक्षी है। वनाच्‍छादित उत्तुंग शैलमाला की तराई में लांच नदी के दक्षिणी किनारे पर बसे शाहगढ़ का इतिहास बुंदेलों की वीरता का महत्‍वपूर्ण साक्ष्‍य है।
इतिहास
१५वीं शताब्‍दी में यह गांव गौंड़ शासकों के अधीन था। तब यह गढ़ करीब ७५० गांवों का था। गौंड़ शासकों के बाद यह छत्रसाल बुंदेला के अधिकार में आया जिसने यहां एक किलेदार तैनात किया था। छत्रसाल ने इसे अपने पुत्र हिरदेशाह के नाम वसीयत कर दिया था। हिरदेशाह की सन् १७३९ में मृत्‍यु हो गई। हिरदे शाह की मौत के बाद उसके कनिष्‍ठ पुत्र पृथ्‍वीराज ने बाजीराव पेशवा की सहायता से इसे अपने अधिकार में ले लिया।
कहा जाता है कि सन् १७५९ में जब अहमदशाह अब्‍दाली ने भारत पर आक्रमण किया था तो आक्रांताओं के विरुद्ध मराठाओं ने संघर्ष किया। उनके इस संघर्ष में सहायता के लिए शाहगढ़ से ५००० सैनिकों की एक सेना भेजी गई थी। सन् १८३५ में यहां अंग्रेज स्‍लीमैन आया था। उसने अपनी पुस्‍तक “रैंबल्‍स एंड डिक्‍लेक्‍शंस” में शाहगढ़ और उसके शासकों के बारे में विस्‍तार से लिखा है।
अंग्रेजों का शासन काल
बखत बली अर्जुनसिंह का भतीजा था। उसके पास १५० घुड़सवार और करीब ८०० पैदल सैनिकों की सेना थी। वह सन् १८५७ की क्रांति में शामिल हो गया था। उसने चरखारी पर आक्रमण के समय तात्‍या टोपे की सहायता की थी। बाद में नाना साहिब द्वारा ग्‍वालियर में स्‍थापित शासन में उसे भी सम्मिलित होने को आमंत्रित किया गया था।
सितंबर १८५८ में बखत बली को ग्‍वालियर जाते समय अंग्रेजों ने गिरफ्तार कर लिया था। उसे राजबंदी के रूप में लाहौर भेज दिया गया। वहां उसे मारी दरवाजा में हाकिम राय की हवेली नामक स्‍थान पर रखा गया। बखतबली के राज्‍य को अंग्रेजों ने जब्‍त कर लिया। वह राज्‍य कितना विस्‍तृत था इसका अंदाजा इसी बात से लगाया जा सकता है कि उसके कई भाग अब सागर, दमोह और झांसी जिलों में शामिल हैं। २९ सिंतंबर १८७३ को राजा बखत बली की मृत्‍यु वृंदावन में हुई थी।
भौगोलिक परिस्थितियां
एक समय शाहगढ़ व आसपास के इलाके में कच्‍चे लोहे की खदानें थीं। इन खदानों से निकाला गया लोहा स्‍थानीय पद्धति से गलाया जाता था हालांकि अब इसका कोई विशेष महत्‍व नहीं है। एक समय यहां एक अच्‍छा नरम पत्‍थर मिलता था जिसके कप और गरल बनाए जाते थे। पुराने समय में शाहगढ़ के बने मिट्टी के बर्तन काफी मशहूर थे। इसी कारण वहां एक मिट्टी के बर्तन बनाने का प्रशिक्षण केंद्र भी खोला गया था।
धार्मिक परंपरा
शाहगढ़ में शिवरात्रि के अवसर पर एक मेला लगता है जिसमें आसपास के इलाकों से बड़ी संख्‍या में लोग आते हैं। साप्‍ताहिक हाट की परंपरा आज भी जारी है और शनिवार को कस्‍बे में हाट बाजार भरता है। इनका एक तालाब भी था ओर रानी कभी क़िले से बाहर नई निकलती थी।
अंकित मनोर
अंकित मनोर (जन्म 17 दिसंबर 2000) एक भारतीय क्रिकेटर हैं। उन्होंने 2019-20 रणजी ट्रॉफी में उत्तराखंड के लिए 12 फरवरी 2020 को प्रथम श्रेणी में पदार्पण किया। उन्होंने २५ फरवरी २०२१ को अपनी लिस्ट ए में पदार्पण किया, २०२०-२१ में विजय हजारे ट्रॉफी में उत्तराखंड के लिए।
पिछलटाना, नैनीताल तहसील
पिछलटाना, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
धुन्ढ़ुआ
धुन्ढ़ुआ में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
हस्तसाल
हस्तसाल (Hastsal) भारत के दिल्ली राज्य के पश्चिम दिल्ली ज़िले में एक जनगणना नगर है।
कमरुद्दीन कुरेज़
बलूचिस्तान, पाकिस्तान का एक नगर।
मथुरा का सिंह स्तम्भशीर्ष
मथुरा का सिंह स्तम्भशीर्ष, एक स्तम्भशीर्ष है जो उत्तर प्रदेश के मथुरा से प्राप्त हुआ है। यह भारतीय-सिथियन शैली शैली का बलुआ-पत्थर से निर्मित स्तम्भशीर्ष है जिस पर सिंह (शेर) की मूर्ति बनी है। यह पहली शताब्दी ई में निर्मित है। इसका निर्माण राजूवुल के शासनकाल में हुआ था जो मथुरा क्षेत्र का छत्रप था।
पत्योरा डांडा
पत्योरा डांडा (Pateora Danda) भारत के उत्तर प्रदेश राज्य के हमीरपुर ज़िले में स्थित एक गाँव है।
भगशिश्निका
भगशिश्निका (clitoris) एक कामेन्द्रिय (सेक्स ऑर्गन) है जो स्त्रियों तथा स्तनधारियों, शुतुर्मुर्ग एवं कुछ अन्य जन्तुओं की मादाओं में पाया जाता है।
'''भगशिश्निका मुंड
यह कुछ-कुछ पुरुष शिश्न मुंड की तरह ही होता है आकार में तो नहीं लेकिन दिखने,छूने और महसूस करने में।
हल्के गुलाबी रंग का, जिस तरह पुरुष का शिश्न मुंड होता है और उत्तेजित होने पर हल्के गुलाबी रंग का दिखने लगता है इसके ऊपर भी पुरुषों के लिंग की तरह पतली लचीलीदार त्वचा इसको ढ़ांके रखती हैं और उत्तेजित होने पर साफ दिखाई पड़ती है कुछ मामलों में बिना उत्तेजना के भी देखी जा सकती है, इसी में भारी संवेदनशीलता,प्यार भरी गुदगुदी और उत्तेजना समाहित होती है।
मण्डूकपर्णी
ब्राह्मी बूटी या मण्डूकपर्णी (वानस्पतिक नाम: Centella asiatica) एक औषधीय वनस्पति है। इसका फैलने वाला छोटा क्षुप होता है जो नमी वाले स्थानों पर होता है। पत्ते कुछ मांसल और छ्त्राकार होते हैं तथा किनारों पर दंतुर होते है। इसके पत्तों का व्यास लगभग आधा ईंच से लेकर एक ईंच तक होता है। उत्तरी भारत में यह लगभग हर जगह पर नमी वाली जगह पर छाया वाली जगह पर मिल जाता है। इसे 'गोटू कोला' भी कहते हैं।
आयुर्वेद में इसे औषधीय क्षुप माना जाता है। यह वनस्पति मेध्य द्रव्य (मेधा शक्ति बढाने वाला) के रूप में गिना जाता है। पागलपन और मिर्गी की प्रसिद्ध औषधि सारस्वत चूर्ण में इसके स्वरस की भावना दी जाती है।
थंगरसू नटराजन
थंगरसू नटराजन (जन्म २७ मई १९९१) एक भारतीय क्रिकेट खिलाड़ी है । [ इन्होंने साल २०१७ में किंग्स इलेवन पंजाब की तरफ से आईपीएल में खेले थे जबकि साल २०१८ में हुई आईपीएल की नीलामी में इन्हें सनराइजर्स हैदराबाद ने खरीदा है।
दंत स्वास्थ्य विशेषज्ञ
दंत स्वास्थ्य विशेषज्ञ एक लाइसेंस प्राप्त दंत पेशा होता है, जो अपने देश के भीतर डेंटल एसोसिएशन या नियामक निकाय के साथ पंजीकृत होता है।  क्लिनिकल और लिखित बोर्ड परीक्षाओं को पूरा करने से पहले, पंजीकृत दंत स्वास्थ्य विशेषज्ञ के पास किसी मान्यता प्राप्त कॉलेज या विश्वविद्यालय से डेंटल हाइजीन में सहयोगी या स्नातक की डिग्री होनी चाहिए।  एक बार पंजीकृत होने के बाद, दंत चिकित्सक प्राथमिक स्वास्थ्य देखभाल पेशेवर होते हैं जो पूर्ण मौखिक स्वास्थ्य देखभाल प्रदान करने के लिए दंत चिकित्सकों और अन्य दंत पेशेवरों के साथ स्वतंत्र रूप से या उनके साथ काम करते हैं। उनके पास प्रशिक्षण और शिक्षा है जो कई मौखिक रोगों की रोकथाम और उपचार पर ध्यान केंद्रित करती है।
स्पेज़न्द
बलूचिस्तान, पाकिस्तान का एक नगर।
रोंगोंग
रोंगोंग (Rongong) भारत के सिक्किम राज्य के उत्तर सिक्किम ज़िले में स्थित एक गाँव है।
ताजपुर गाँव, खिज़िरसराय (गया)
ताजपुर खिज़िरसराय, गया, बिहार स्थित एक गाँव है।
रामेश्वरम एक्स्प्रेस ६१०१
रामेश्वरम एक्स्प्रेस 6101  भारतीय रेल द्वारा संचालित एक मेल एक्स्प्रेस ट्रेन है। यह ट्रेन चेन्नई एग्मोर रेलवे स्टेशन (स्टेशन कोड:MS) से 07:55PM बजे छूटती है और रामेश्वरम रेलवे स्टेशन (स्टेशन कोड:RMM) पर 09:00AM बजे पहुंचती है। इसकी यात्रा अवधि है 13 घंटे 5 मिनट।
नुनखरा जल
नुनखरा जल (Brackish water) प्राकृतिक रूप से मिलने वाला वह जल होता है जिसमें मीठे जल से अधिक लेकिन समुद्री जल से कम लवणता (खारापन) हो। यह अक्सर मीठे पाने के समुद्र के पानी से मिश्रण से बन जाता है और ज्वारनदीमुख (एस्चुएरी) और अनूपझीलों में पाया जाता है। अधिकांश भूमीय वनस्पति जातियों के लिए नुनखरा जल हानिकारक होता है, इसलिए इसे ऐसे स्थानों में उत्पन्न होने से रोका जाता है जहाँ साधारण कृषि करी जा रही हो। इसके विपरीत कुछ ऐसी भी प्राणी व वनस्पति जातियाँ होती हैं जो केवल नुनखरे पानी में ही फलती-फूलती हैं।
ग्वादर
ग्वादर ( बलोच व उर्दु: ) पाकिस्तान से सुदूर दक्षिण-पश्चिमी भाग में बलोचिस्तान प्रान्त में अरब सागर के किनारे पर स्थित एक बंदरगाही शहर है। यह ग्वादर ज़िले का केंद्र है और सन् २०११ में इसे बलोचिस्तान की शीतकालीन राजधानी घोषित कर दिया गया था। ग्वादर शहर एक ६० किमी चौड़ी तटवर्ती पट्टी पर स्थित है जिसे अक्सर मकरान कहा जाता है। ईरान तथा फ़ारस की खाड़ी के देशों के बहुत पास होने के कारण इस शहर का बहुत सैन्य और राजनैतिक महत्व है। पाकिस्तान प्रयास कर रहा है कि इस बंदरगाह के ज़रिये न केवल पाकिस्तान बल्कि चीन, अफ़ग़ानिस्तान व मध्य एशिया के देशों का भी आयात-निर्यात चले।
प्राचीन काल
ग्वादर और इस के आसपास के क्षेत्र की इतिहास बहुत पुरानी है। यह क्षेत्र कलानच घाटी और दश्त घाटी भी कहलाता है। इस का ज़्यादा भूभाग बंजर है। ये मकरान की इतिहास में सदैव महत्त्वपूर्ण रहा है। इतिहास की एक कथन के अनुसार हज़रत दाऊद के समय में जब सूखा पड़ा तो सेना घाटी से बहुत से लोग स्थानान्तरित हो कर के वादी मकरान के क्षेत्र में आगए। मकरान का यह क्षेत्र हज़ारों साल तक ईरान का हिस्सा रहा है। ईरानी बादशाह काऊस और अफ़रासयाब के समय में भी ईरान की अधीन में था। 325 ईपू में सिकन्दर महान जब भारतीय उपमहाद्वीप से वापिस यूनान जा रहा था तो इस ने यह क्षेत्र अकस्मात मिल गया था। उन के नाविक सेना सेनापति Admiral Nearchos ने अपने जहाज़ इस की बंदरगाह पर रुकवाए और अपनी संस्मरण में इस क्षेत्र के महत्त्वपूर्ण नगरौं में कुलमात, गवादर, पशुकान और चाह बिहार के नामों से लिखा है। महात्त्वपूर्ण समुद्री रास्ते पर होने की वजह से सिकन्दर महान ने इस इलाके को अधिग्रहण कर के अपने एक जनरल Seleukos Nikator को यहाँ का शासक बिना दिया जो 303 ईपू तक शासन करता रहा। 303 ईपू में भारतीय उपमहाद्वीप के सम्राट चन्द्रगुप्त मौर्य ने सैन्य आक्रमण कर के यूनानी जनरल से यह क्षेत्र अधीग्रहण किया परन्तु एक शताब्दी पश्चात 202 ईपू में फिर यहां की शासन ईरान के बादशाहों के पास चली गई। 711 ईसवी में मुस्लमान जनरल मुहम्मद बिन क़ासिम ने यह क्षेत्र को कब्जा कर लिया। हिंदूस्तान के मुग़ल बादशाहों के समय में यह क्षेत्र मुग़लिया सल्तनत का भाग रहा जब कि 16वीं सदी में पुर्तगालियों ने मकरान के मुतअद्द इलाक़ों जिन में ये इलाका भी शामिल था पर क़ब्ज़ा कर लिया। 1581 में पुर्तगालियों ने इस इलाके के दो अहम तिजारती शहरों - पसनी और ग्वादर - को जला डाला। ये इलाका मक़ामी हुक्मरानों के दरम्यान भी तख़्ता-मशक़ बना रहा और कभी इस पर बलीदी हुक्मरान रहे तो कभी रिंदों को हुकूमत मिली कभी मुल्क हुक्मरान बन गए तो कभी गचकीयों ने इस पर क़ब्ज़ा कर लिया। मगर अहम हुक्मरानों में बलीदी और गचुकी क़बीले ही रहे हैं। बलीदी ख़ानदान को इस वक्त बहुत समर्थन मिली जब उन्होंने ज़करी फ़िर्क़े को अपना लिया अगरचे गचुकी भी ज़करी फ़िरक़े से ही ताल्लुक रखते थे। 1740तक बलीदी हुकूमत करते रहे इन के बाद गचकीयों की एक समय तक हुक्मरानी रही मगर ख़ानदानी इख़तिलाफ़ात की वजह से जब ये कमज़ोर पड़े तो ख़ान क़लात मीर नसीर ख़ान अव्वल ने कई मरत्तबा इन पर चढ़ाई की जिस के नतीजे में इन दोनों ने इस इलाके और यहां से होने वाली आमदन को आपस में तक़सीम कर लिया। 1775 के क़रीब मसक़त (ओमान) के हुक्मरानों ने मध्य एशिया के मुमालिक से तिजारत केलीये इस इलाके को मुस्तआर ले लिया और गवादर की बंदरगाह को अरब इलाक़ों से वुस्त एशिया (मध्य एशिया) के मुमालिक की तिजारत केलीये इस्तेमाल करने लगे जिन में ज़्यादा तर हाथीदाँत और इस की मसनूआत, गर्म मसाले, ऊनी लिबास और अफ़रीक़ी ग़ुलामों की तिजारत होती।
ओमान में शामिल
1783 में मसक़त (ओमान) के बादशाह क अपने भाई साद सुल्तान से झगड़ा हो गया, जिसपर साद सुल्तान ने क़लात के ख़ान मीर नसीर ख़ान को ख़त लिखा जिस में इसने यहाँ आने की ख़्वाहिश ज़ाहिर की। चुनांचे ख़ान ने ना सिर्फ सुल्तान को फ़ौरन आ जाने को कहा बल्कि ग्वादर का इलाका और वहाँ की आमदन भी असीमित वक्त के लिये सुल्तान के नाम कर दिया। इसके बाद सुल्तान ने ग्वादर में आ कर रहना शुरु कर दिया। 1797 में सुल्तान वापिस मसक़त चला गया और वहाँ अपनी खोई हुई हुकूमत हासिल कर ली। 1804 में सुल्तान के देहांत के बाद इस के बेटे हुक्मरान बन गए तो इस दौर में बलीदयूं ने एक बार फिर ग्वादर पर क़ब्ज़ा कर लिया जिस पर मसक़त से फ़ौजों ने आ कर इस इलाके को बलीदयूं से मुक्त करवाया। 1838 की पहली अफ़ग़ान जंग में बरतानिया की तवज्जो इस इलाका पर हुई तो बाद में 1861 में बरतानवी फ़ौज ने मेजर गोल्ड स्मिथ की निगरानी में आकर इस इलाके पर क़ब्ज़ा कर लिया और 1863 में ग्वादर में अपना एक अस्सिटैंट पोलिटिकल एजैंट मुकर्रर कर दिया चुनांचे हिंदूस्तान में बरतानिया की ब्रिटिश इंडिया स्टीम नेवीगीशन कंपनी के जहाज़ों ने ग्वादर और पसनी की बंदरगाहों को इस्तेमाल करना शुरू कर दिया। 1863 में ग्वादर में पहला तार-घर (टैलीग्राम आफ़िस) कायम हुआ जबकि पसनी में भी तार-घर बनाया गया। 1894 को ग्वादर में पहला डाकख़ाना खुला जबकि 1903 को पुसनी और 1904 को ओरमाड़ा में डाकख़ाने कायम किए गए। 1947 में जब भारतीय उपमहाद्वीप की तक़सीम हुई और भारत और पाकिस्तान के नाम से दो बड़ी रियासतें वजूद में आईं तो गवादर और इस के गिर्द का इलाका क़लात राज्य में शामिल था।
पाकिस्तान में शामिल
1955 में इलाके को मकरान ज़िला बिना दिया गया। 1958 में मसक़त ने एक करोड़ डालरों के बदले ग्वादर और इस के आसपास का इलाका वापिस पाकिस्तान को दे दिया जिस पर पाकिस्तान की हुकूमत ने गवादर को तहसील को दर्जा दे कर उसे ज़िला मकरान में शामिल कर दिया। प्रथम जुलाई 1970 को जब 'वन यूनिट' का ख़ात्मा हुआ और बलोचिस्तान भी एक सूबे की हैसीयत इख़्तयार कर गया तो मकरान को भी ज़िले के अधिकार मिल गए। 1977 में मकरान को डिवीज़न (विभाग) का दर्जा दे दिया गया और प्रथम जुलाई 1977 को तुरबत, पंजगुर और ग्वादर तीन ज़िले बिना दिए।
आज का ग्वादर
ग्वादर का मौजूदा शहर एक छोटा सा शहर है जिस की आबादी सरकारी गणना के मुताबिक आधा लाख और अन्य स्रोतों के मुताबिक एक लाख के आसपास है। इस शहर को समुद्र ने तीन तरफ़ से अपने घेरे में लिया हुआ है और हर वक्त समुद्री हवाएँ चलती रहती हैं जिस की वजह से ये एक ख़ूबसूरत और दिलफरेब मंज़र पेश करता है। वैसे भी गवादर का मतलब "हवा का दरवाज़ा" है। 'ग्वा' का अर्थ 'हवा' और 'दर' का मतलब 'दरवाज़ा' है। गहरे समुद्र के अलावा शहर के इर्द-गिर्द मिट्टी की बुलंद ऊँची चट्टानें मौजूद हैं। इस शहर के वासियों की ज़्यादातर गुज़र बसर मछली के शिकार पर होती है और अन्य ज़रूरतें पड़ोसी देश ईरान, संयुक्त अरब अमीरात और ओमान से पूरी होती हैं।
ग्वादर शहर भविष्य में एक अंतरराष्ट्रीय शहर की हैसीयत इख़्तयार कर जाएगा और ना सिर्फ बलोचिस्तान बल्कि पूरे पाकिस्तान का आर्थिक लिहाज़ से एक अहम शहर बन जाएगा। यहाँ की बंदरगाह पाकिस्तान के अलावा चीन, अफ़ग़ानिस्तान, मध्य एशिया के मुमालिक ताजिकिस्तान, क़ाज़क़स्तान, अज़रबैजान, उज़बेकिस्तान, तुर्कमेनिस्तान और कुछ रूसी रियासतों के इस्तेमाल में आएगी जिस से पाकिस्तान को बहुत किराया मिलेगा। ग्वादर की बढ़ती हुई अहमीयत की वजह से अब लोगों की तवज्जो इस तरफ़ हो चुकी है इसलिए ऐसे में बेशुमार धोखेबाज़ों ने भी जाली और दो नंबरी रिहाइशी स्कीमों और अन्य कालोनीयों की आड़ में लोगों को लूटना शुरू कर रखा है क्योंकि पाकिस्तान के दीगर शहरों से ताल्लुक रखने वाले लोग अकसर ग्वादर की असल सूरतेहाल से बेख़बर होने की वजह से इन अपराधियों की चिकनी-चुपड़ी बातों की वजह से इन के जाल में फंस कर अपनी जमा-पूंजी से महिरूम हो रहे हैं। यह जाली भूमि-विक्रेता अपने पोस्टरों और पमफ़लेटों पर दुबई और हाँग काँग के मंज़र और इमारतें दिखा कर लोगों को बेवकूफ़ बना रहे हैं। वैसे भी ग्वादर में पीने के पानी की कमी, गंदगी-सफ़ाई के इंतज़ाम की कमी और अन्य इमारती सामान की किल्ल्त की वजह से ना सिर्फ प्राईवेट सेक्टर बल्कि सरकारी सेक्टर में भी कोई ख़ास काम शुरू नहीं हो सका है, सिवाऐ बंदरगाह और चंद-एक इमारतों के। मौजूदा ग्वादर शहर में टूटी हुई सड़कें, छोटी-छोटी तंग गलियाँ और बाज़ारों में गंदगी के ढेर लगे हुऐ हैं।
गवादर डवीलपमिंट अथार्टी एक चेयरमैन, डायरेक्टर जनरल और गवरनिंग बॉडी (जिस में दो मंत्रिगण, एक सुबाई वज़ीर, डिस्ट्रिक्ट नाज़िम और एडीशनल चीफ़ सैक्रटरी होते हैं) पर मुशतमिल एक इदारा है। जी डी ए के मास्टर-प्लान के मुताबिक ग्वादर शहर का इलाका मौजूदा पूरी गवादर तहसील के बराबर है और शहर की बड़ी सड़कें 200 फुट चौड़ी और चार लेन पर मुशतमिल होंगी जबकि इन सड़कों के दोनों तरफ़ 2/2 लेन की सर्विस रोड होगी और शहर के मेन रोड का नाम 'जिन्नाह ऐवेन्यू' रखा गया है जो तक़रीबन 14 किलोमीटर लम्बी है और इसी तरह बलोचिस्तान ब्रोडवे भी 200 फुट चौड़ी और सर्विस रोड पर मुशतमिल होगी और इस की लंबाई तक़रीबन 60 किलोमीटर है जबकि समुद्र के साथ साथ तक़रीबन 24 किलोमीटर सड़क तामीर होगी और जो चौड़ाई के लिहाज़ से जिन्नाह ऐवेन्यू जैसी होगी। ये सड़कें ना सिर्फ एशिया बल्कि यूरोप के बहुत से मुमालिक के शहरों से भी बड़ी सड़कें होंगी। अबतक विकास कामों पर तक़रीबन 6 से 7 करोड़ पाकिस्तानी रुपये ख़र्च हो चुके हैं और वक्त के साथ साथ ये अख़राजात भी बढ़ते चले जाएँगे। शहर में तरक़्क़ियाती कामों में ताख़ीर और सस्ती की सब से अहम वजह सामग्री का दूर-दराज़ इलाक़ों से लाया जाना है, जैसे रेत 135 किलोमीटर दूर से लाया जाता है जबकि सीमेंट और सरिया वग़ैरा 800 किलोमीटर दूर कराची से लाया जाता है। मौजूदा ग्वादर शहर सिर्फ 800 मीटर लंबा है जबकि मास्टर-प्लान के मुताबिक आने वाले दिनों में ग्वादर तक़रीबन 40 किलोमीटर चौड़ा और 60 किलोमीटर लम्बा होगा। अब तक जी डी ए ने क़ानून के मुताबिक रिहाइशी, इंडस्ट्रीयल और कमर्शीयल महत्व की 30 से ज़ायद स्कीमों के आदेश जारी किए हैं जबकि सरकारी स्कीमें इस वक्त 2 हैं जिन में सिंगार हाऊसिंग स्कीम जो तक़रीबन 13 किलोमीटर लंबी और 4.5 किलोमीटर चौड़ी समुद्र में मिट्टी की पहाड़ी पर है जबकि दूसरी सरकारी स्कीम न्यू टाउन के नाम से होगी जिस के 4 फ़ेज़ होंगे और इस में 120 गज़ से 2000 गज़ के प्लाट होंगे। ग्वादर फ़्री-पोर्ट नहीं बल्कि टैक्स-फ़्री ज़ोन शहर होगा। जी डी ए ने 'कोई आपत्ति नहीं पत्र' जारी करते वक्त प्राईवेट इदारों को इस बात का पाबंद क्या है कि वो अपनी-अपनी स्कीमों में पीने के पानी का इंतिज़ाम करेंगे और समुद्र का पानी साफ़ करने के प्लांट लगाएँगे, जबकि सिवरेज के पानी के निकास का भी ऐसा बंदोबस्त किया जा रहा है कि गंदा पानी समुद्र में शामिल हो कर उसे ख़राब ना करे और कराची जैसी सूरत-ए-हाल पैदा ना हो। इस मक़सद के लिये हर प्राईवेट स्कीम को भी पाबंद किया है कि वो नाली के पानी को साफ़ करने के ट्रीटमेन्ट और रीसाइकलिंग प्लांट लगाएँ और इस पानी को ग्रीन-बेल्ट और पार्कों में इस्तेमाल किया जाए। अब गवादर शहर में आकड़ा बाँध से पीने का पानी आता है जो 45 हज़ार की आबादी के लिये काफ़ी था मगर अब आबादी में इज़ाफ़े की वजह से पानी का मसला पैदा हो गया और मौजूदा पानी की मात्रा कम पड़ गई क्योंकि अब ग्वादर की आबादी एक लाख के लगभग है और आने वाले दिनों में इस में इज़ाफ़ा होता चला जाएगा। इसलिये मीरानी बाँध की योजना पर काम हो रहा है मगर ये ग्वादर से 120 किलो मीटर दूर है जहाँ से पानी लाना बहुत मुश्किल काम होगा जबकि मीरानी डैम का पानी सर्दियों की बारिशों पर निर्भर है और, जैसा कि अक्सर होता है, कि कई-कई साल बारिशें नहीं होती तो डैम में पानी भी नहीं आएगा लिहाज़ा यह कहा जाए तो दरुस्त होगा कि ग्वादर में असल मसला पानी का ही होगा जो एक बहुत बड़ा चैलेंज है।